Fanija Kaplāne

Fanija Kaplāne (), īstajā vārdā Feiga RoitblateMillar, James R. Encyclopedia of Russian History Macmillan Reference USA, p.772 (;  — ) bija anarhiste un vēlāk esere, visvairāk zināma ar to, ka  mēģināja nošaut Viskrievijas sociāldemokrātiskās (boļševiku) partijas vadītāju un Padomju Krievijas Tautas komisāru padomes priekšsēdētāju Ļeņinu.

 Dzīvesgājums 
Dzimusi 1890. gada 10. februārī Krievijas impērijas Volīnijas guberņā ebreju skolotāja Nahima (Haima) Roitmana septiņu bērnu ģimenē. 1905. gada revolūcijas laikā iestājās anarhistu pulciņā un pieņēma segvārdu "Dora". 1906. gadā viņu Kijivā apcietināja sakarā ar paštaisītās bumbas sprādzienu viesnīcā, kur viņa gatavojās atentātam pret ģenerālgubernatoru Suhomļinovu. Kara tiesa viņai piesprieda nāvessodu, kas nepilngadības dēļ tika nomainīts uz mūža ieslodzījumu katorgā.

Sodu par atentāta mēģinājumu izcieta Nerčinskas katorgā, tajā skaitā Maļcevskas cietumā kopā ar Austru Tievais, Spiridonovu, Fialku-Račinsku, Škoļņiku un Ismailoviču. Pēc katorgas priekšnieka Metusa pavēles arī tur izpildot miesassodu pērta ar rīkstēm, ko iepriekš politieslodzītajiem parasti nedarīja.
Pēc Februāra revolūcijas ieradās Maskavā un dzīvoja tabakas fabrikas "Dukat" īpašnieka Iļjas Pigita mājā Boļšaja Sadovaja Nr. 10Mihails Bulgakovs šo namu romānā "Meistars un Margarita" aprakstīja kā Volanda mītni Maskavā., dzīvoklī Nr. 5 pie katorgas biedrenes, eseres Annas Pigitas.
1918. gada 30. augustā veica neveiksmīgu atentātu pret Ļeņinu, ieslodzīta Kavalērijas korpusa cietumā Maskavas Kremlī. Viņu pratināja Viskrievijas Ārkārtas komisijas (čekas) priekšnieka vietnieks PeterssПетерс, Я. "Пролетарская революция" 1924 г. № 10. Nogalināta bez tiesas un izmeklēšanas. Viskrievijas Centrālās izpildkomitejas priekšsēdētājs Jakovs SverdlovsЛитвин, А. Л. Красный и белый террор 1918—1922.  — М.: Эксмо, 2004 pavēlēja Kaplāni nošaut personīgi Kremļa komandantam Pāvelam Maļkovam, kurš to izdarīja garāžā, iedarbinot mašīnas, lai slāpētu šāvienu troksni, 1918. gada 3. septembrīPearson, Michael. Inessa: Lenin's Mistress, Duckworth, 2001. , p.190Possony, Stefan Thomas Lenin: The Compulsive Revolutionary , Regnery, 1964, p.291. Demjans Bednijs atmiņās raksta, ka redzējis šo šāvienu. Viņas līķi tūlīt aplējuši ar benzīnu un sadedzinājuši pie Kremļa sienas.

Joprojām eksistē spekulācijas un versijas — vai patiešām Kaplāne pati ir šāvusi.КОНЯЕВ, Николай ФИАЛКИ «ДЛЯ ИЛЬИЧА Загадки покушения на Ленина», Газета СЛОВО

 Ārējās saites 

 Atsauces 

Kategorija:1890. gadā dzimušie
Kategorija:1918. gadā mirušie
Kategorija:Maļcevskas katordznieces
Kategorija:Ukrainas ebreji